Езра Паунд
Дървото

Превод от английски: Николай Кънчев, 1993

chitanka.info

Неподвижен бях, дърво между дървета,

знаех истината за нещата дотогава неизвестни,

истина на Дафнис и на неговия лавър,

на тази стара двойка пред божествения празник,

станала липа и дъб в сърцето на гората.

Но нужни са на боговете ревностни молитви

и насреща са им тези две сърца открити,

за да може истинско преображение да стане.

Все пак съм дърво между дървета

и разбрах безброй възникнали неща, които

дотогава бяха чиста лудост за духа ми.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.